cyanic-selkie/wikianc huggingface dataset:
Црква „Успение на Пресвета Богородица“ - Ѓавато
Успение на Пресвета Богородица — главна селска црква во богданското село Ѓавато. Црквата е сместена на крајот од селото.
Историја
Црквата е подигната во 1834 година, а обновена во 1893 година од страна на Андон Китанов. Пред почетокот на Првата светска војна, таа била опожарена, но ѕидовите биле сочувани. Подоцна, црквата била обновена.
Архитектура
Градбата на црквата е трикорабна, со дрвени тавани во трите кораби, при што средишниот кораб ги надвишува страничните. Храмот е долг околу единаесет метри и има покривна конструкција изградена на две води којашто е потпрена на два реда со дрвени столбови. Кон јужната страна на црквата е доградена припрата којашто е затворена, а на источниот ѕид има мала полукружна апсида. Главниот влез е сместен на јужната страна и над влезната порта има ниша со фреска на којашто е прикажано Успението на Пресвета Богородица. Црквата не е живописана по обновувањето, но има иконостас изработен во поново време, составен од стари и нови икони. Старите икони потекнуваат од XIX век.
Црквата има простран двор кој е ограден и во него се сместени селските гробишта.
Камбанаријата на црквата е сместена надвор од нејзиниот двор, на неколку стотина метри од главниот објект, на височинка која доминира над самото село. Таа има квадратна основа и е поделена на два дела. Во првиот дел е во основата и во него е сместена влезната врата, додека вториот дел е повисок и на секоја од неговите четири страни има по една монофора. Камбанаријата во целост е обоена во бела боја.
Прва словенечка фудбалска лига 2018/19
Прва словенечка фудбалска лига 2018/19— 28. издание на Првата словенечка фудбалска лига од нејзиното основање во 1991 година. Сезоната започнала на 20 јули 2018, а завршила на 25 мај 2019 година.
Марибор ја освоил лигата по 15ти пат и како шампиони, се квалификувале за првото квалификациско коло од Лигата на шампионите.
Формат
Секој тим одиграл 36 натпревари (18 дома и 18 на гости). Тимовите одиграле четири меѓусебни натпревари (2 дома и 2 гости). Тимовите добиваат три бода за победа, еден бод за нерешено и без бодови за пораз. Тимовите се рангирани според вкупните бодови, а ако две екипи се изедначени, меѓусебниот резултат се користи како прв критериум за класификација.
Левица
Левица може да се однесува на:
Влада на Турција од 2011 година
Владата на Република Турција се состои од раководителите на главните министерства на земјата, формирајќи го Министерскиот совет. Министрите се назначуваат од страна на претседателот на Турција. Владата носител на извршната власт и е носител за раководењето на државата.
Кортикостерон
Кортикостеронот е хормон кој се секретира од кората на надбубрежните жлезди. Тој има значајна улога во метаболизмот на јаглехидратите. Исто така тој учествува и во синтезата на шеќерите од нешеќерни материи (од производите кои се создаваат при разградувањето на белковините и липидите). Значајна улога има и во заштитата на организмот од влијанието на разни стресови, при што ја одржува хомеостазата.
Кајгана
Кајгана – јадење од јајца (најчесто кокошкини) мешани или матени во тава додека полека се загреваат, вообичаено со сол, масло, а понекогаш и со други додатоци.
Јајцата често се користат во секојдневната исхрана заради нивниот вкус, но и заради тоа што можат лесно и брзо да се подготват, што е згодно за појадок и вечера.
Подготовка
За подготовка на кајгана потребни се само јајца, сол и масло,
Во зависност од сезоната и распожливоста на прехранбените производи, кајганата може да има разни додатоци. Така на пример може да се подготви кајгана со суви пиперки и џимиринки, кајгана со праз]] и сл.
Надворешни врски
Wikibooks Cookbook has a recipe/module on Scrambled eggs
Кинеска глицинија
Кинеска глицинија (Wisteria sinensis) — листопаден, повеќегодишен ползавец од родот Wisteria, по потекло од Кина, од провинциите Гуангси, Гуејџоу, Хебеj, Хенан, Хубеј, Шенси и Јунан. Иако е ползавец, може да се формира и во облик на дрво, со брановидно стебло и висечки гранки.
Галерија
Може да порасне до висина од 20 до 30 метри. Листовите се сјајни, зелени долги 10-30 сантиметри и широки 9-13 сантиметри. Цветовите се бели, виолетови или сини, со 15-20 гроздови во пролет, кои обично цветаат во средината на мај.
Одгледување
Иако потекнува од Кина, нашироко се одгледува во САД. Таму била пренесена во 1816 година и набрзо станала едно од најпопуларните градинарски растенија, токму поради нејзините цветови. Меѓутоа, во некои делови на Соединетите Држави почнала неконтролирано да се шири поради поволната клима, слична на онаа во Кина. Еден примерок од Сиера Мадре дава еден и пол милион цветови на гранките кои надминуваат 150 метри во должина за време на цветањето.
Стјепан Антољак
Стјепан Антољак (, -,  ) — хрватски научник, историчар, универзитетски професор и член на Македонската академија на науките и уметностите надвор од работниот состав од 1979 година.
Животопис
Стјепан Антољак завршил историја на Филозофскиот факултет во Загреб во 1933 година и докторирал во 1935 година. На истиот факултет бил асистент-дневничар од 1934 до 1941 година, а по одбрана на докторската дисертација „Далмација и Венеција на племинарите во Леобен и мирот во Кампо Фарми“  станал асистент-приправник. Од 1941 до 1946 година, тој е доцент на Катедрата за национална историја. Од 1946 до 1952 година бил директор на Државниот архив во Задар, а од 1953 до 1956 година бил научен соработник на Државниот архив во Риека. Од 1956 до 1969 година бил професор на Филозофскиот факултет во Скопје (од 1965 до 1975 година хонорарно), во Приштина од 1963 до 1969 година и во Задар од 1969 до 1979 година. Од 1967 до 1971 година бил раководител на Одделението за античка и средновековна историја на Институтот за национална историја во Скопје. Во 1979 година станал член на МАНУ надвор од работниот состав. На Филозофскиот факултет во Скопје предавал историја на народите на Југославија (среден век) и Помошни историски науки. Дал голем придонес во проучувањето на македонското средновековје (Склавините, богомилството и др.). Посебно внимание посветил на проучувањето на македонската средновековна држава (969–1018) и придонел за расветлување на повеќе прашања во врска со нејзиното создавање и егзистирање. Автор е на голем број монографии, научни и стручни трудови.
Пингвин
Пингвините се група водни нелетачки птици од редот пингвиновидни (Sphenisciformes) кои живеат речиси исклучиво на јужната полутопка. Бројот на видови изнесува помеѓу 17 - 20, зависно од класификацијата. Спротивно на популарното уверување, само мал број видови живеат на Антарктикот. Повеќето видови, барем 10, живеат во потоплите предели, а еден вид е домашен на Галапагос, на Екваторот.
Најголемиот вид е Царскиот пингвин - возрасните се високи околу 1,1 м и тешки и над 35 кг. Најмал е малиот син пингвин кој расте околу 40см и тежи околу 1кг. Некои преисториски видови растеле многу поголеми, приближно со димензии на возрасен човек и нивни фосили се најдени по целата јужна полутопкиа, сè до 2000 км јужно од Екваторот.
Повеќето пингвини се хранат со ракчиња, риби и лигни, како и со други форми на морски животни кои ги ловат додека нуркаат. Пингвините минуваат приближно половина од времето на суво, а половина во вода.
Особини
Сите пингвини се двобојни, одзади црни, а однапред бели, што им обезбедува камуфлажа од водните грабливци. Додека пливаат, гледани одоздола, белата боја се претопува со одблесокот од површината, а одозгора црната боја се претопува со темното дно.
При движењето на суво, пингвините или се тетерават на двете нозе, или се лизгаат на стомакот. По потреба можат да скокнат на двете нозе.
Дебелиот слој од ситни пердуви ги изолира во вода и на суво. Можат и да го контролираат дотокот на крв во екстремитетите, со што ја регулираат загубата на топлина. На Антарктикот во суровите зими, забележано е дека пингвините се собираат во групи стиснати еден до друг, со што се штитат од суровиот студен ветер. Покрај тоа, постепено и си ги менуваат местата во групата, така што секој од нив дел од времето е и во средина и на крајот од групата. Можат да пијат солена вода бидејќи имаат посебна супраорбитална (лат.„над очите“) жлезда која делува слично на бубрезите и ја филтрира солта од крвта. Солта потоа се излачува како концентрирана течност низ носните канали.
Кога ќе се разделат од партнерот или од младенчето, пингвините се наоѓаат со довикување, дури и во многу големи јата.
Се чини дека пингвините немаат особен страв од луѓето и слободно им приоѓаат на истражувачите. Веројатно ова произлегува од фактот што пингвините немаат сувоземни природни непријатели, особено во пределите на Антарктикот. Најголем природен непријател на пингвините се леопард-фоките и други морски грабливци (ајкули, орка-китови итн.).
Парење
Некои видови пингвини живеат во семејство со еден партнер доживотно, други во текот на една сезона. Генерално може да се рече дека пингвините се сериски моногамни, односно исклучиво со еден партнер за определен период. Обично секоја година снесуваат по едно јајце, и двајцата родители се грижат за квачење на јајцето и за одледување на пилето. Родителите наизменично одат по храна во морето.
Кога мајките ќе го загубат пилето, се обидуваат да „украдат“ пиле од друга мајка, но обично не успеваат бидејќи другите мајки помагаат да се отера натрапничката. Кај некои видови, младите пингвини се собираат во големи групи.
Еволуција
Предците на современите пингвини живееле уште во времето на диносаурусите - пред околу 65 милиони години во областите на Нов Зеланд и Антарктикот. Најстариот фосил е ваиману манеринги кој живеел во раниот палеоцен на Нов Зеланд, или пред околу 62 милиони години. Иако не бил прилагоден на водната средина како денешниот пингвин, овој ваиману исто така не можел да лета, и крилата му биле трансформирани во перки.
Фосилите најдени во Перу стари 42 милиони години и во Аргентина околу 38-39 милиони години, укажуваат дека пра-пингвините до тогаш веќе биле раширени во Јужна Америка и кон Атлантикот
Популарна култура
Пингвините се многу популарни кај луѓето, пред сè поради нивниот исправен тетерав од и карактеристична боја и форма. Нивното бело-црно перје потсетува на свечен машки костум. Кај туристите се многу омилени бидејќи слободно им приоѓаат.
Пингвините се предмет на многу забавни и уметнички дела, како нпр. анимираниот филм Среќни стапала и документарниот филм Марш на пингвините.
Слободниот компјутерски оперативен систем „Линукс“ го има пингвниот Такс за свој заштитен знак.
Приватна мрежа
Овие адреси се означени како приватни бидејќи тие не се делегирани на глобално ниво, што значи дека не се наменети за некоја специфична организација, а IP пакетите адресирани од нив не може да се пренесат на јавниот интернет. Секој може да ги користи овие адреси без одобрение од регионалниот интернет регистар (RIR). Ако ваквата приватна мрежа треба да се поврзе на интернет, мора да користи или мрежен адресен преведувач (NAT) портал, или прокси опслужувач.
Простори за приватни IPv4 адреси
Интернет Инженерската Работна Група (IETF) го воведе Internet Assigned Numbers Authority (IANA) за да ги резервира следните низи на IPv4 адреси за приватни мрежи, како што е објавено во RFC 1918 :
Класно адресирање е застарено и не било употребувано во Интернет сè до спроведувањето на Бескласно Интер-домен Насочување (CIDR) со почеток во 1993 година. На пример, додека 10.0.0.0 / 8 беше единечна мрежа од класа А, што е полесно за организациите да ја поделат на помали / 16 или / 24 мрежи.
Приватни IPv6 адреси
Адресниот блок <tt>fc00::/7</tt> е задржан од страна на IANA, како што е опишано во RFC 4193. Овие адреси се нарекуваат Единствени Локални Адреси (ЕЛА). Тие се дефинирани како постоечки унифицирани знаци и содржи 40-битен случаен број во рутирачката претставка за да спречи судири кога две приватни мрежи се меѓусебно поврзани. И покрај тоа што по природа се месни'' во употреба, адресниот опсег на IPv6 од единствени локални адреси е глобален (сп. IPv6 адреси, дел "IPv6 адресен домет").
Поранешниот стандард предложи употреба на т.н. месни мрежни адреси во <tt>fec0::/10</tt> опсег, но поради голема загриженост за приспособливост и сиромашната дефиниција на она што го сочинува мрежното место, неговото користење не е одобрено од септември 2004 година од RFC 3879.
Линк-локални адреси
Друг тип на приватно мрежно поврзување го користи доменот на линк-локалните адреси кодифициран во RFC 5735 и RFC 3927. Придобивката од овие адреси е во само-Автоматската конфигурација од мрежни уреди кога кога Dynamic Host Configuration Protocol (DHCP) услугите не се достапни и рачната конфигурација од страна на мрежниот администратор не е пожелна.
Во IPv4, блокот 169.254/16 е резервиран за оваа намена, со исклучок на првата и на последната / 24 подмрежа во доменот. Ако хостот на IEEE 802 (ethernet) мрежата не може да добие мрежна адреса преку DHCP, а на адресата од 169.254.1.0 до 169.254.254.255 може да и се додели случаен псевдоним .Стандардот пропишува дека со адресните судири мора да се справи достоинствено.
IPv6 адресирачката архитектура го издвојува блокот <tt>fe80::/10</tt> за Автоматската конфигурација на IP-адреси.
Најчеста употреба
Најчестата употреба на приватни адреси е во станбени мрежи, бидејќи повеќето интернет сервис услужници (ISP) одвојуват само една routable IP-адреса на секој станбен клиент, но многу домови имаат повеќе од еден мрежен уред. Во оваа ситуација, еден портал на мрежен адресен преведувач (NAT) обично се користи за да обезбеди интернет врска на повеќе компјутери.
Приватните адреси се исто така најчесто користени во заеднички мрежи, кои од безбедносни причини, не се поврзани директно на интернет. Најчесто прокси, SOCKS портал, или слични помагала се користат за да се обезбеди ограничен интернет пристап на мрежата за домашните корисници.
Во двата случаи, приватните адреси, често се гледат како усовршување на мрежната безбедност за внатрешна мрежа, бидејќи тоа е тешко за Интернет-хостот да се поврзе директно на внатрешниот систем.
Misrouting
Не е невообичаено за пакети со потекло од простори за приватни адреси да биде misrouted на интернет. Приватните мрежи често не ги конфигурираат правилно DNS сервисите за адреси кои се користат внатрешно и се обидува да направи обратни DNS пребарувања за овие адреси, предизвикувајќи прекумерен сообраќај на Интернет темелните опслужувачи за имиња. Проектот AS112 се обидел да го ублажи тој товар преку обезбедување специјална Blackhole на кои било опслужувачи за имиња за домените на приватните адреси кои само враќаат кодови со негативен резултат (кој не е пронајден) за овие прашања.
Организирачките раб насочувачи обично се конфигурирани за да го намалат влезот на IP сообраќајот за овие мрежи, кои може да се случи или со конфигурација, или од злонамерен сообраќај со користење на маскирана адреса на извор. Поретко, ISP раб насочувачите го влошуваат излезниот сообраќај од клиентите, со што се намалува влијанието на интернет на злонамерните домаќини или оние без конфицурација на мрежата на клиентите.
Интегрирање на приватните мрежи
Откако приватниот адресен простор е релативно мал, многу приватни мрежи користат ист адресен простор. Ова создава заеднички проблем кога се спојуваат таквите мрежи, односно дуплирањето на адреси во повеќе уреди. Во овој случај, мрежите или домаќините мора да се преномерират, често одземаат многу време за една задача, или мрежниот адресен преведувач мора да биде сместен помеѓу мрежите за да се маскираат дупликат адресите.
Приватна употреба на други зафатени адреси
Историски, другите адресни блокови па и домените на приватните адреси биле резервирани за други потенцијални идни потреби. Некои организации ги користеле за приватни мрежни апликации и покрај официјалните предупредувања за можни идни адресни судири.
Цел, Тов
Цел (Цээл) е област во Монголија во покраината Тов.
1811 во книжевноста
1811 година во книжевноста содржи некои значајни настани.
Минералокортикоид
Минералокортикоидите се група хормони кои го регулираат минералниот метаболизам и електролитната рамнотежа во организмот. Од овие хормони, најзначаен е алдостеронот.
Латинска Америка
Латинска Америка е регион од копното Америка каде што се зборуваат јазиците што потекнуваат од латинскиот, т.н. романски јазици (шпанскиот и португалскиот). Наспроти Латинска Америка обично се поставува Англоамерика, каде што се зборува англискиот јазик, кој е дел од германската група на јазици.
Аргон (облека)
Аргон (исто така наречен Агон, Агрун или Парса) ― традиционална облека слична на шал марамата што ја носат Хаџонгките во Индискиот Потконтинент, во денешна Индија и Бангладеш.
NGC 5675
Податоци од набљудување
Според морфолошката класификација на галаксиите, NGC 5675 е од видот SBb. Видливиот сјај со голо око изнесува 12,8 m, а оној во рамките на интервалот од минималната до максималната честота 13,6 m, додека површинскиот сјај изнесува 13,8 m/лм2. NGC 5675 има привидни димензии од 2,8' х 1'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 32 м 39,7 с, а неговата деклинација, односно висината на лакот на тој агол, +36° 18' 9"". Положбениот агол на објектот е во износ од 137°.
Други поделби
Проучување на NGC 5675 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 51965. Во рамките на атласот на длабокото небо, Уранометрија 2000.00, објектот припаѓа на групата означена со бројот 111; додека во Каталогот на основни ѕвезди (GSC) е групиран под бројот 2559. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 127.
1810 во книжевноста
1810 година во книжевноста содржи некои значајни настани.
Угтал
Угтал (Угтаал) е област во Монголија во покраината Тов. Во областа живеат 2274 жители.
Дмитриј Козак
Дмитриј Козак (руски: Дмитрий Николаевич Козак) (роден на во Кировоград, Украинска ССР), е руски политичар, од октомври 2008 година служи како заменик-премиер на Руската Федерација.
Дмитриј Козак е познат како близок соработник на поранешниот претседател и сегашен премиер Владимир Путин, со кого работел во градската администрација на Санкт Петербург во текот на 1990-тите, а подоцна и станал еден од клучните фигури на претседателскиот тим на Путин. Во текот на 2004 година на руските претседателски избори Козак бил шеф на изборната кампања на Путин. Козак се смета како еден од основните кандидати за наследник на Путин.
Калтензундхајм
Калтензундхајм (Kaltensundheim; ренски: Soinde) — село и поранешна општина во округот Шмалкалден-Мајнинген, во сојузната покраина Тирингија, Германија. Од 1 јануари 2019 е дел од градот Калтенордхајм.
Местоположба
Местото се наоѓа околу 15 километри западно од окружниот град Мајнинген и недалеку од покраинската граница со Хесен во долината на Фелда.
Соседни општини
Калтензундхајм е оддалечено два километри од градското јадро на Калтенордхајм. На запад се граничи со градската единица Мителсдорф, на исток со градската единица Ашенхаузен и на југ со општината Ербенхаузен.
Награда за Пријателство со Македонија
Награда за Пријателство со Македонија или Македонско пријателство (англиски: Macedonia Friendship Award) — награда што ја доделува Обединетата Македонска Дијаспора на личности кои се докажале како долготрајни пријатели на Македонија и глобалната македонска заедница.
1809 во книжевноста
1809 година во книжевноста содржи некои значајни настани.
Козеров
Козеров (Koserow) — општина на островот Узедом во округот Западна Померанија-Грајфсвалд, во Мекленбург-Западна Померанија, Германија.
Општината е мало крајбрежно бањско одморалиште, Козеров се наоѓа на теснец на островот Узедом во Балтичкото Море, близу границата со Полска. Се наоѓа во рамките на Природниот парк Узедом и е една од четирите т.н. „килибарни бањи“ на островот, поврзани со 12-километри долгата песочна плажа, наречена „килибарна плажа“. Другите три бањи се Лодин, Икериц и Цемпин.
Историја
Козеров бил првпат споменат во 1347 како Кузерова (Cuzerowe, словенски за „коза“ или „кос“) и е една од најстарите населби со вендско потекло на островот Узедом. Црквата во Козеров е уште постара, во употреба уште од крајот на век; била изградена на камена основа, има многу богатства и е сметана за најстара црква на балтичкиот брег на Узедом.
Историјата на селото е претставена во легендарниот и страшниот пират Клаус Штертебекер, кој наишол на тајно место за криење во пештерите во Штрекелсберг.
Селото било опколено во текот на Триесетгодишната војна и биле украдени црковните ѕвона. По Стокхолмскиот договор на 1 февруари 1720, островот Узедом и Козеров потпаднале под пруско влијание. По административната реформа во 1815, Козеров станал дел од пруската покраина Померанија и од 1818 до 1945 бил дел од округот Узедом-Волин.
Во 1820 биле изградени првите солени колиби за чување на уловената риба. Козеров во тоа време бил една од најсиромашните заедници на Узедом. Туристите најпрвин започнале да пристигнуваат пешки, со кочии или со бротчиња во 1846. Неколку олујни поплави ја погодиле областа во 1872 и 1874, влошувајќи ја економската состојба.
Со векови, економијата на селото била заснована на риболов и земјоделство. Неговиот развој како одморалиште бил слаб поради слабите комуникации, но отпочнал со воспоставувањето на железницата на островот Узедом во почетокот на 1900-тите и кога била изградена мрежа на патишта. Биле изградени базени за мажи, жени и семејства, како и крајбрежна патека. Во текот на Втората светска војна, крајбрежната патека била уништена во текот на ледената зима. Од 1993, општината повторно има нова патека.
Козеров првпат добил железничка врска на 1 јуни 1911. Градот се препородил како морско одморалиште по изградбата на Пруската северна железница.
Географија
Козеров е сместен на најтесната точка на теснецот помеѓу северниот и јужниот дел на Узедом на сојузниот пат Б111, помеѓу сликовитата областа помеѓу Балтичкото Море и задните води. Селото е на ридовите Штрекелсберг (околу 60 метри надморска височина). Се наоѓа на околу 16 километри источно од приморското одморалиште Албек и 6 километри западно од Циновиц.
Администрација
До 2005, Козеров бил административно седиште на општинската заедница Узедом-Мите. Денес е во рамките на општинската заедница Узедом-Југ со седиште во градот Узедом. Градоначалник е Детлеф Кроненфелд. Сојузната служба за поморство и хидрографија на Германија управува со своја станица во Козеров.
Грб
Козеров има лого, но не и официјален грб.
Сообраќај
Козеров е поврзан со сојузниот автопат Б111, како и со железница. Исто така е опслужуван од фериботот Духеров-Херингсдорф-Волгаст. Постојат редовни летови од блискиот Аеродром Херингсдорф на Узедом.
Рекреација
Козеров е една од четите килибарни бањи, заедно со Цемпин, Лодин и Икериц. Сите се сместени на најтесниот дел од островот. Тие се сместени на 12-километри долгата песочна плажа наречена Килибарна плажа. Вкупната должина на плажите на балтичкиот остров Узедом е 42 км, правејќи островот да ги едни од најдолгите песочни плажи во цела Европа.
Замар
Замар (Заамар) е област во Монголија во покраината Тов.
Терешки
Терешки (Терешки) — село и општина во Украина, Полтавска Област, Полтавски Реон. Селото се наоѓа на 4 км југоисточно од Полтава во близина на реката Ворскла. Сместено е на железничка пруга Полтава—Кременчук.
Козеров
Рекреација
Во 1993, Козеров бил прогласен за „национално признаено одморалиште“. Како приморско одморалиште нуди многу активности вклучувајќи пливање, едрење, сурфање, пешачење и велосипедизам.
Знаменитости
Селската црква (Dorfkirche) се наоѓа скоро скриена позади дрва од костени и опкружена од ѕид на големи камења. Таа е единствена средновековна црква на балтичкиот брег на Узедом и поседува неколку интересни архитектонски делови. Првичната камена градба од век може сè уште да се види во средишниот дел на северниот ѕид со мали готски отвори за прозорци и скромната порта на стариот влез. Проширена во век со кула и храм, исто така има елементи на доцноготска архитектура. Особено богатство е средновековниот олтар во крилото, богато украсен со резбани фигури. Тој е последен, завршен, преостанат олтар од овој вид на целиот остров. Необичното големо распетие, кое било спасен од морето од рибари, било христијанизирано од месното население како „Крст Винета“. Потекнува од век и било направено во Скандинавија. Германскиот теолог, Вилхелм Мајнхолд бил поставен за свештеник во Козеров во почетокот на 1820-тите.
Солените колиби Козеров се дрвени колиби и биле изградени околу 1820. Биле користени како складишта за камената сол и за посолување на уловот на локалните рибари во големи дрвени буриња. Посолената риба била главната исхрана за сиромашните селани во текот на зимските месеци. Уништени во олујните бури во 1872 и 1874, тие биле повторно изградени околу 1900. Останатите 15 колиби биле заштитени и денес, една од нив е музеј отворен од мај до септември.
Крајбрежната патека Козеров се протега на 261 метар во морето близу солените колиби и е добро место за поглед на градот и морето и овозможува приморска атмосфера.
Штрекелсберг (60 метри н.в.) — стрмен крајбрежен појас и највисоко ниво на брегот во Узедом. Нуди прекрасни погледи на морето и при ведро небо на ридовите Менхгут на островот Риген. На северозапад може да се види островот Ој, видлив поради светлата на својот стетилник. На југозапад е соседниот остров Волин.
Св. Јован (Косел)
'''Св. Јован''' — археолошко наоѓалиште во охридското село Косел. Наоѓалиштето претставува средновековна црква и некропола. Се наоѓа североисточно од селото, на десниот брег на Коселска Река. При обработувањето на нивите биле откриени и растурени повеќе гробови, како и остатоци од градба. Најверојатно се работи за остатоци од црква по која наоѓалиштето го носи името. Од гробовите потекнуваат 3 стаклени и една бронзена белезица, кои денес се чуваат во Заводот и Музеј во Охрид.
Калид Шеик Мухамед
Калид Шеик Мухамед (арапски: خالد شيخ محمد‎, ) е кувајтски милитант и член на Ал-Каеда.
Пред да биде уапсен живеел во Авганистан, предводејќи ги операциите на организацијата во 1999 година. Се смета дека бил главниот одговорен во организацијата при нападите од 11 септември во САД. По неговото апсење, Мохамед бил држен како таен затвореник на ЦИА, при што бил подложен на сурови техники на испрашување, додека не бил префрлен во Гвантанамо.
Како што велат од американските воени структури, покрај признавањето на својата вмешаност во нападите од 11 септември на Вашингтон и Њујорк, тој признал и дека бил вмешан во повеќе од 30 терористички ќелии во целиот свет, вклучувајќи и планови за напад на Биг Бен во Лондон, нападот на Светскиот трговски центар во 1993 година, убиството на Даниел Перл итн.
Тој бил уапсен на 1 март 2003, во Равалпинди, Пакистан, од страна на пакистанските служби.
Алесандро Сантос
(роден ) — јапонски фудбалер.
Босилеград
Демографија
Во населбата Босилеград живеат 2068 полнолетни жители, а просечната старост на населението изнесува 37 година (36,9 кај мажите и 37,1 кај жените). Во градот има 890 домаќинства, а просечниот број на членови по домаќинство е 3,03.
Овој град е воглавно населен со Бугари (спрема пописот од 2002 година), а во последните три пописа, приметен е пораст во бројот на населението.
Според пописот на населението од 2002 година, во градот имало 2.702 жители од следните национални припадности:
1808 во книжевноста
1808 година во книжевноста содржи некои значајни настани.
1807 во книжевноста
1807 година во книжевноста содржи некои значајни настани.
Заград (Радече)
Заград (словенечки: Zagrad) — населба во Општина Радече во југоисточна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Црквата (Косел)
Црквата — археолошко наоѓалиште во охридското село Косел. Наоѓалиштето претставува средновековна некропола. Во центарот на селото, од десната страна на патот за Ресен, при изградбата на патот, на длабочина од 1 м биле откриени темели од станбени објекти со огништа. Бил најден и средновековен накит.
Јани Макрадули
Јани Макрадули (роден на во ) — македонски политичар.
Основно образование завршил во ОУ „Димитар Миладинов“ во Скопје, а средно образование во СУ „Раде Јовчевски Корчагин“. Завршил на Електротехничкиот факултет во Скопје а постдипломски студии во Белград и во 1994 година станал магистер.
По завршувањето се вработил на Електротехничкиот факултет најпрвин како асистент а од 2001 година станал шеф на лабораторијата при Институтот за компјутерска техника и информатика.
Својата политичка кариера ја започнал во 1996 година кога станал член на Советот на Општина Центар од редовите на СДСМ. Во 2002 година бил избран за пратеник. По промена на власта во 2008 година станал потпретседател на Собранието на Република Македонија.
Калтенвестхајм
Калтенвестхајм (Kaltenwestheim; ренски: Wääsde) — село и поранешна општина во округот Шмалкалден-Мајнинген, во сојузната покраина Тирингија, Германија. Од 1 јануари 2019 е дел од градот Калтенордхајм.
Географија
Калтенвестхајм се наоѓа во југозападниот дел на сојузната покраина Тирингија, непосредна на покраинската граница со Хесен.
NGC 3272
NGC 3272 — двојна ѕвезда во соѕвездието Мал Лав, заведена во Новиот општ каталог на длабоконебесни тела.
Откривање
Објектот е откриен на 9 март 1866 година од страна на Пер Магнус Херман Шулц, со помош на рефрактор, чијашто леќа имала пречник од 9,6 см.
Податоци од набљудување
Според морфолошката класификација на галаксиите, NGC 3272 е од видот *2.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 31 м 48,1 с, а неговата деклинација, односно висината на лакот на тој агол, + 28° 28' 10".
Други поделби
Проучување на NGC 3272 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 105; додека во Каталогот на основни ѕвезди (GSC) е групиран под бројот 1976. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1387.
Антарктикот (роман)
Антарктикот  (1997) е научна фантастика роман на американскиот писател Ким Стенли Робинсон. Се занимава со различни ликови кои живеат или посетуваат истражувачка станица Антарктик. Вклучува многу заеднички теми на Робинсон, вклучувајќи научен процес и важноста на заштита на животната средина.
Нома (ресторан)
Нома е елитен ресторан кој се наоѓа во главниот град на Данска, Копенхаген, во сопственост на Рене Реџепи, дански државјанин со македонско потекло. Името на ресторанот доаѓа од кратенките на данските зборови "nordisk" (нордиска) и "mad" (храна) и е познат по служењето и готвењето според Нордиската кујна. Во 2010, 2011 и 2012 беше рангиран како најдобар ресторан во светот.
Антарктикот (роман)
Преглед
Поголемиот дел од приказната е центриран на Станица Мекмердо, најголемата населба на Антарктикот, која ја водат како научно истражувачка станица од Соединетите Држави. Карактеристичниот повеќекратен протагонистички стил на Робинсон е употребен овде за да покаже многу аспекти од поларниот живот; меѓу презентираните гледишта се оние на Х, млад човек кој работи како генерален теренски асистент во Мекмердо; Вал, сè поогорчен водич за патување; и Вејд Нортон, кој работи за Калифорнија сенаторот Фил Чејс (Вејд и Фил се појавуваат и во трилогијата „Наука во главниот град“). Како и Мекмердо, приказната ги вклучува станицата Амундсен-Скот, Ледникот Шеклтон, Сува долини Мекмердо и јужноамериканска платформа за дупчење во близина на масивот Робертс.
Теми
„Антарктикот“ вклучува многу од идеите што Робинсон ги користи на друго место; како и во трилогијата на Марс, голем акцент е ставен на важноста на одржливо живеење и на прашањата за постоење во непријателска средина. Значењето на Антарктикот како „континент за наука“ е во контраст со потребата да се обезбеди пристојна средина, исто така, за персоналот за помош кој е суштински во место толку маргинално. Други повторливи теми вклучуваат качување по карпи, физички атлетизам, процес и идеологија на науката, експлоатација на природните ресурси и формирање на кооперативни и анархични општествени системи. Романот беше под големо влијание од престојот на Робинсон во 1995 година на Антарктикот како дел од Националната научна фондација Програма за уметници и писатели на Антарктикот, и беше номиниран за наградата Локус во 1998 година.
Иако беше детално истражувана и генерално точна, некои критики забележаа дека книгата во делови е забавена од големи количини технички и историски детали.
Бохморон, Увс
Бохморон (Бөхмөрөн) е област во Монголија во покраината Увс.
Меѓународен велосипедистички сојуз
UCI издава лиценци за натпреварување на возачите и применува дисциплински мерки во врски со допингот. Исто така, UCI ги одредува видовите трки и системот на бодување во различни велосипедистички дисциплини, вклучувајќи ги планинскиот, друмскиот и велодромскиот велосипедизам, било за мажи и за мажи, било аматерски или професионален. Исто така ги надгледува светските првенства.
Историја
UCI била основана на 14 април 1900 во Париз од националните велосипедистички организации на Белгија, САД, Франција, Италија и Швајцарија. Ја заменила Меѓународната велосипедистичка асоцијација кога се поставила на спротивната страна во врска со тоа проблемот на Велика Британија, дали треба да биде застапена само со една екипа на Светските првенства или посебни екипи кои ќе ги претставуваат Англија, Ирска, Шкотска и Велс. Британија се почувствувала надитрена и не се приклучила на UCI - под условите кои ги наметнала UCI - до 1903.
Во 1965, под притисок на ИОК (тогаш, Олимпијадата била аматерски настан), UCI создала две посебни тела, Меѓународна аматерска велосипедистичка федерација (Fédération Internationale Amateur de Cyclisme или FIAC) и Меѓународна професионален велосипедистичка федерација (Fédération Internationale de Cyclisme Professionnel или FICP). UCI ја играл улогата на координација помеѓу двете тела.
FIAC имал седиште во Рим, FICP во Луксембург, а UCI во Женева.
FIAC бил поголем од двете организации, со 127 спортски федерации на сите пет континенти. Бил владеен од земјите на Источниот блок кои биле аматерски. FIAC го уредил претставувањето на велосипедизмот на Олимписките игри и велосипедистите од FIAC се натпреварувале против членови на FICP само на ретки настани. Во 1992, UCI ги обединил FIAC и FICP и ги споил повторно во UCI. Потоа, комбинираната организација се преселила во Егл, блиску до ИОК во Лозана.
Светски првенства
UCI ги организира светските првенства во велосипедизам, додека самата администрација е на самите земји-членки. Првите првенства биле само во дисциплините друмски и велодромски велосипедизам. Првично биле доделувани на земји, кои можеле да го организираат натпреварувањето и кои можеле да гарантираат продажба на билетите. Земјата која го добила првенството или серија на првенства била обврзана да ѝ плати на UCI, 30 центи по продаден билет од велодромските првенства и 10 центи по билет во друмскиот. Од оваа сума, UCI задржувал 30 центи, а остатокот го давал на членките во соодветен број на настаните на кои тие земале учество. Најмногу пари од влезници во предвоената ера биле 600.000 франци собрани во Париз во 1903.
Првично имало пет првенства: аматерски и професионален спринт, аматерска и професионална друмска трка и професионална трка водена од мотор. Друмската трка традиционално била со масовен старт, но не значело дека секогаш била организирана на тој начин: Британија го организирала нејзиното друмско првенство пред војната како хронометар, Националната велосипедистичка унија верувала дека е најдобро да се тркаат возачите сам против часовникот и без публика на стартот со избегнување на полициското внимание. Континенталните европски организатори повеќе ги сакале масовните трки на патеките, оградена по текот со цел наплаќање на влезници.
Рекорди
Првичните рекорди биле во велодромскиот велосипедизам: без темпо, човечко темпо и механичко темпо. Тие биле предвидени за три класи на велосипед: соло, тандеми и необични машини, каде што возачот се наоѓа во лежечка положба. Растојанијата биле империјални и метрички, од 440 јарди и 500 метри до 24 часа. UCI го забранил лежечкиот велосипед во натпреварувањето и во обидите за рекорд на 1 април 1934. Подоцнежните промени донеле ограничувања на положбата на возачите што имале влијание врз Греам Обри во 1990-тите и забранувањето во 2000 на сите рамки кои не поседуваат цевка на седиштето.
Виножито-маичка
На победникот на Светското првенство UCI му се доделува виножито маичка, бела позадина со пет обоени ленти на градите. Оваа маичка може да биде носена само во соодветната дисциплина, специјалност и категорија на натпреварување во која била освоена и трае до денот пред следното светско првенство. Поранешните прваци се обврзани да носат мали виножита на манжетните или крагните на нивната облека.
Претседатели
Ова е списокот на претседатело на Меѓународниот велосипедистички сојуз (UCI).
Контроверзи
UCI бил обвинет за добивање мито во 1990-тите при воведувањето на кеирин, велосипедска велодромска трка, на Олимпијадата. Истрагата водена од ББС покажала дека UCI добил околу 3 милиони долари од јапонски извори за додавање на трката на олимписката програма, која потоа била негирана од UCI.
Кога Флојд Лендис го признал користење средства за подобрување на резултатите во текот на неговата кариера во мај 2010, го обвинил UCI дека примал мито од Ленс Армстронг за да го покрие неговиот позитивен тест на ЕПО по Тур де Свис 2001.
При разговорите за допинг во 2012, претседателот на UCI Пат Меквед го нагласил фактот дека неговата организација била „првата која ги вовела тестовите на крвта, прв спорт кој го вовел тестот за ЕПО".
Допинг и тужби за клевета
UCI бил тужен или под закана за тужби од неколку велосипедисти, новинари и писатели за клевета, откако биле обвинети за корупција или други злодела поврзани со допингот. Многу, иако не сите, од овие тужби биле поднесени во окружниот суд на Веве, Швајцарија.
Во 2002, UCI го тужел членот на екипата Фестина Вили Вут за тврдењата во неговата книга Breaking the Chain. Во 2004, UCI го добил случајот, а во 2006 го добил и жалбата. Вут изнесол некои тврдења околу UCI и однесувањето на Вербруген поврзано со случајот на Лорен Брошар на Светските првенства во друмски велосипедизам 1997.
Во 2006, според порталот Cycling News, UCI стапил во контакт со Грег Лемонд по даденото интервју во 2006 за L'Equipe и му се заканила со тужба поради клеветење. Лемонд спомнал за извештајот од UCI, како и Операцијата Пуерто и ја нарекол самата организација „коруптивна“.
Друга тужба била од Хен Вербруген против шефот на светската антидопинг агенција Дик Паунд во швајцарските судови во врска со неговите коментари околу допингот и UCI. Тужбата била решена со спогодба од двете страни во 2009.
Мажи
Од 1989 до 2004, UCI го организирал Светскиот друмски куп, целогодишно натпреварување вклучувајќи ги сите големи еднодневни професионални друмски трки. Во 2005, ова било заменето од серијата UCI ProTour, која првично ги вклучувала Гранд Тур друмските велосипедски етапни етапи (како Тур де Франс, Џиро д’Италиа и Вуелта а Еспања) и поширок опфат на други еднодневни и етапни трки. Меѓутоа, трите Гранд Тур трки се повлекле од серијата и во јули 2008, сите големи професионални екипи се заканиле дека ќе ја напуштат серијата, ставајќи ја неговата иднина под сомнеж. ProTour бил заменет како ранг-систем следната година од Светскиот ранкинг, кој ги додал трите Гранд Тур трки, две етапни трки на почетокот на сезоната и уште пет еднодневни класици на останатите 14 ProTour трки.
Со цел ширење на учеството и популарноста на професионалниот друмски велосипедизам низ целиот свет, UCI развил серија трки кои се познати како континентални трки за секој регион на светот.
Жени
UCI го поддржува елитното натпреварување за жени од 1959, вклучувајќи го и крунисувањето на светскиот велосипедски првак (друмска трка) и почнувајќи од 1994, се одржува и хронометарска трка на Светските првенства.
Од 1998, Светскиот друмски куп за жени е одржуван како целогодишно натпреварување од еднодневни и етапни трки.
Велодромски велосипедизам
Светските првенства во велодромски велосипедизам за мажи и жени нудат поединечни и екипни натпреварувања во неколку велодромски дисциплини.
Велокрос
Секоја спонзорирана UCI трка влегува во целогодишното натпреварување познато како Светски куп во велокрос. Исто така, серија на еднодневни трки се одржуваат секоја година како дел од Светските првенства во велокрос.
Планински велосипедизам
Во планинскиот велосипедизам, Светските првенства во планински велосипедизам се најважните и најзначаен настан секоја година. Ова ги вклучува дисциплините на крос-кантри, спуст и фор-крос.
Светскиот куп во планински велосипедизам се одржува во серија трки во текот на годината, почнувајќи од 1991.
BMX
Целогодишното натпреварување е познато како Светски куп во суперкрос, додека еднаш годишно се одржуваат Светски првенства во BMX.
Велосипедизам во затворено
UCI спонзорира светски првенства за уметнички велосипедизам и велобол како годишни настани, познати како Светски првенства за затворен велосипедизам.
Континентални конфедерации
Националните федерации ги создаваат конфедерации по континент:
Позитивна психологија
Позитивната психологија е нова гранка во психологијата. Мартин Селиџмен и Михајл Чикзентмихаљи ја објаснуваат нејзината цел во 2000 година : „Ние веруваме дека психологијата на позитивното човеково однесување ќе се издигне на повисоко научно ниво и дека ќе има делотворен придонес во воздигнувањето на поединците,фамилиите и заедниците“. Психолозите во оваа област се стремат кон „пронаоѓање и поттикнување на талентот’“ и кон тоа „како да го направат животот поисполнет со среќа и добросостојба“. Но, тие не се насочени кон лечење на менталните болести. Позитивната психологија како ново движење има за цел да ја надополни, а не да го заземе местото на општата психологија. Позитивната психологија се надева дека научните проучувања ќе се аплицираат во поединците и во општеството. Околу 2002 година овој приод предизвикал голем интерес ,затоа професорите Мартин Селиџмен,Мишел Фриш и други, почнале да држат предавања за Позитивната психологија на некои колеџи. Јавноста малку обрнувала внимание на ова движење, сè до 2006 година кога овој предмет станал значително популарен на Универзитетот Харвард. Некои хуманистички психолози, како Абрахам Маслов, Карл Роџерс и Ерих Фром,развиле теории и практики во кои ја вклучувале среќата на луѓето. Во последно време нивните теории за подобрување на животот на човекот се емпириско поддржани од студии на позитивната психологија. Позитивната психологија почна исто така да се проширува и во многу нови правци. Научници што денес се занимаваат со истражувања во Позитивната психологија се : Мартин Селиџмен, Ед Дајнер, Михајл Чикзентмихаљи,Кристофер Петерсон, Карол Двек, Барбара Фредриксон, Соња Љубомирски,Кенон Шелдон, Џонатан Хејт,Шели Тејлор, К. Р. Шнајдер ,Роберт Бишвос Дајнер,Алберт Бандура, Чарлс С. Карвер, Роберт Емонс,Мајкл МекКулоу и Фил Зимбардо. Секој од овие научници објавил влијателни и добро познати статии. Освен тоа, овие научници се и автори на вреднувани дела кои не се поврзани со позитивната психологија, а се објавени во популарни психолошки списанија. Ова е важно да се напомене, бидејќи Позитивната психологија е само гранка повеќе во науката за психологијата.
Потекло
Позитивната психологија се појавува како нова област во психологијата во 1998 година. Тогаш Мартин Селиџмен, кој се смета за основач на новото движење Позитивна психологија,ја одбрал Позитивната психологија како тема за своето инаугуративно обраќање како претседател на Американската асоцијација на психолози. Овој термин за прв пат се појавува во книгата Мотивација и карактер ("Motivation and Personality" ) на Маслов во 1954 година. Во нејзе се упатувало на тоа дека после 1950тата година психолозите почнале повеќе да се фокусираат на подобрување на менталното здравје отколку само кон лечење на болестите. Селиџмен истакнува дека цел половина век единствен предмет на клиничката психологија биле ментални болести,повторувајќи ги со тоа коментарите на Маслов. Селиџмен им препорачал на психолозите да се насочат кон најосновната цел на психологијата,а тоа е развивање на човековите потенцијали и подобрување на секојдневниот живот. Првиот собир во областа на Позитивната психологија бил одржан во 1999 година. Првата Интернационална конференција за Позитивна психологија била во 2002 година. Во јуни 2009 година е одржан првиот Светски конгрес за Позитивна психологија.